CELEX: E1998C0045
Language: da
Date: 1998-03-04 00:00:00
Title: EFTA-Tilsynsmyndighedens afgørelse Nr. 45/98/KOL af 4. marts 1998 om den trettende ændring af de proceduremæssige og materielle regler for statsstøtte

23. 4. 98       ¬ DA ¬                     De Europæiske Fællesskabers Tidende                                      L 120/27
               DET EUROPÆISKE ØKONOMISKE SAMARBEJDSOMRÅDE
                             EFTA-TILSYNSMYNDIGHEDEN
                                 EFTA-TILSYNSMYNDIGHEDENS AFGØRELSE
                                                       Nr. 45/98/KOL
                                                      af 4. marts 1998
            om den trettende ændring af de proceduremæssige og materielle regler for statsstøtte
          EFTA-TILSYNSMYNDIGHEDEN
          har foretaget følgende ændring af de proceduremæssige og materielle regler for statsstøtte (1), der
          blev vedtaget den 19. januar 1994 (2) og senest ændret den 17. december 1997 (3):
          Følgende regler om kortfristet eksportkreditforsikring og listen over lande, hvori der består
          markedsmæssige risici (med henblik på anvendelsen af reglerne i kapitel 17A om kortfristet
          eksportkreditforsikring) tilføjes til retningslinjerne for statsstøtte som et nyt kapitel 17A samt et
          nyt bilag IX, henholdsvis:
          »17A.     KORTFRISTET EKSPORTKREDITFORSIKRING (1)
            17A.1. Indledning
            1)      Eksportsubsidier påvirker direkte konkurrencen mellem konkurrerende potentielle leve-
                    randører af varer og tjenesteydelser. I erkendelse af eksportsubsidiernes skadelige virk-
                    ninger har Kommissionen og EFTA-Tilsynsmyndigheden altid fordømt enhver form for
                    eksportsubsidier i EØS-handelen (2). Selv om EØS-staternes støtte til deres eksport til
                    lande uden for EØS også kan indvirke på konkurrencen inden for EØS (3), har hverken
                    Kommissionen eller EFTA-Tilsynsmyndigheden grebet ind heroverfor i henhold til
                    EF-traktatens statsstøtteregler (artikel 92, 93 og 94) eller EØS-aftalen (artikel 61 og artikel
                    1 i protokol nr. 3 til aftalen om Tilsynsmyndigheden og Domstolen). Der er flere grunde
                    hertil. For det første indeholder EF-traktaten bestemmelser vedrørende handel med tred-
                    jelande (artikel 112 og 113), der til dels regulerer EU-området. For det andet er det ikke
                    kun konkurrencen inden for EU eller EØS, der påvirkes af subsidieret eksport, der går til
                    tredjelande, men også EØS-eksportørernes konkurrenceevne over for de EØS-han-
                    delspartnere, der giver lignende subsidier. Endelig skal det nævnes, at der er sket frem-
                    skridt i kontrollen med subsidier i OECD- og WTO-regi.
          (1) Herefter benævnt »retningslinjer for statsstøtte«.
          (2) EFT L 231 af 3. 9. 1994, s. 1; EØS-tillægget til EFT 32 af 3. 9. 1994.
          (3) EFT C 38, 5. 2. 1998, s. 19; EØS-tillægget til EFT 5 af 5. 2. 1998, s. 214.
 ---pagebreak--- L 120/28    ¬ DA ¬                    De Europæiske Fællesskabers Tidende                                      23. 4. 98
         2)    Skønt Kommissionen indtil vedtagelsen af meddelelsen svarende til nærværende regler
               har afholdt sig fra at udøve sin beføjelse til at føre kontrol med statsstøtte, når der er tale
               om eksportkredit og eksportkreditforsikring, har det arbejde, som Rådets eksportkredit-
               gruppe har udført (4) samt en tvist for EF-Domstolen (5) efter Kommissionens opfattelse
               vist, at i hvert fald inden for ét område, nemlig kortfristet eksportkreditforsikring, kan
               aktuelle eller potentielle konkurrencefordrejninger inden for EF retfærdiggøre, at
               Kommissionen skrider ind i henhold til statsstøttereglerne uden at afvente fremskridt på
               andre fronter.
         3)    EØS-aftalen omhandler ikke en fælles handelspolitik over for tredjelande og indeholder
               derfor ingen bestemmelser svarende til artikel 112 og 113 i EF-traktaten. Aftalen
               begrænser derfor ikke på samme måde som EF-traktaten over for EF-medlemsstaterne
               EFTA-staternes frihed til at fremme samhandel med tredjelande på betingelse af, at
               sådanne foranstaltninger ikke berører samhandelen mellem EØS-aftalens kontraherende
               parter. Som anført ovenfor kan foranstaltninger af denne art dog berøre konkurrencefor-
               holdene og samhandelen inden for EØS. Desuden kan der opstå konkurrencefordrej-
               ning, ikke alene mellem eksportører i forskellige EØS-stater i deres handel inden for og
               uden for EØS, men også mellem eksportkreditforsikringsselskaber, der tilbyder deres
               tjenesteydelser inden for EØS. Det er derfor Tilsynsmyndighedens opfattelse, at der med
               hensyn til anvendelsen af EØS-aftalens artikel 61 og artikel 1 i protokol nr. 3 til aftalen
               om Tilsynsmyndigheden og Domstolen på kortfristet eksportkreditforsikring foreligger
               en lignende situation som for anvendelsen af EF-traktatens artikel 92 og 93. Med andre
               ord kræver de aktuelle eller potentielle konkurrencefordrejninger inden for EØS, at
               Tilsynsmyndigheden træffer foranstaltninger i henhold til reglerne for statsstøtte.
         4)    Formålet med disse regler er at fjerne statsstøttebetinget fordrejning inden for sektoren
               for eksportkreditforsikring, hvor der er konkurrence mellem offentlige eller offentligt
               støttede eksportkreditforsikringsselskaber og private eksportkreditforsikringsselskaber.
               Denne kommercielle sektor af eksportkreditforsikring vedrører forsikring af kortfristede
               eksportkreditrisici i forbindelse med EØS-handel og handel med mange tredjelande.
               Sådanne risici benævnes »markedsmæssige« og vil blive defineret i afsnit 17A.2. Defini-
               tionen omfatter i dag kun såkaldte »kommercielle« til forskel fra »politiske« risici i
               forbindelse med handel inden for EØS og handel med de fleste OECD-lande, som er
               anført i bilag IX til disse retningslinjer. Skønt EFTA-staterne har gjort en stor indsats for
               at fjerne subsidier i forbindelse med kommerciel eksportkreditforsikring, kræves der, for
               at EØS-aftalen skal fungere godt, en række sikkerhedsforanstaltninger, således at der
               under alle omstændigheder bliver ensartede konkurrencevilkår.
         5)    Nærværende regler vil ikke beskæftige sig med forsikring af mellemlange og langfristede
               eksportkreditrisici, som i dag i vidt omfang ikke er markedsmæssige risici. På dette
               område taler de faktorer, der har foranlediget Kommissionen og EFTA-Tilsynsmyndig-
               heden til ikke at gøre vidtgående brug af beføjelser til at føre kontrol med statsstøtte
               stadig imod indskriden på dette område.
         6)    I nærværende retningslinjers afsnit 17A.2 beskrives strukturen på eksportkreditforsik-
               ringsmarkedet, og der sondres mellem på den ene side den kommercielle eller markeds-
               mæssige sektor, hvor private forsikringsselskaber opererer, og som er omfattet af disse
               retningslinjer, og på den anden side den ikke-kommercielle sektor. Der gøres også rede
               for, hvorfor og i hvilket omfang EØS-aftalens bestemmelser finder anvendelse. Endelig
               anfører Tilsynsmyndigheden i afsnit 17.A.4, hvilke foranstaltninger der anses for
               nødvendige for at sikre, at enhver tilbagebleven støtte af den art, der er anført i afsnit
               17.A.3, fjernes fra den kommercielle sektor, og det henstilles til EFTA-medlemsstaterne,
               at de i henhold til artikel 1, stk. 1, i protokol nr. 3 til aftalen om Tilsynsmyndigheden og
               Domstolen træffer de fornødne foranstaltninger.
 ---pagebreak--- 23. 4. 98    ¬ DA ¬                     De Europæiske Fællesskabers Tidende                                     L 120/29
          17A.2. Den markedsmæssige og ikke-markedsmæssige sektor for kortfristet eksport-
                 kreditforsikring
          1)     Det fremgår af rapporten fra Rådets eksportkreditgruppe, der er omtalt i en fodnote til
                 punkt 17.A.1.2) (herefter benævnt »rapporten«), en række klager fra private eksportkredit-
                 forsikringsselskaber til Kommissionen og en række sager ved EF-Domstolen, at det i
                 visse EF-medlemsstater forholder sig således, at »officielle« eksportkreditforetagender, der
                 for statens regning eller med statens garanti (6) forsikrer eksportørers mellemlange og
                 langfristede risici, også opererer for statens regning eller med statsgaranti, når der er tale
                 om kortfristet eksportkreditforsikring, hvor der er konkurrence med private eksportkre-
                 ditforsikringsselskaber, der ikke har en sådan forbindelse til staten. Det fremgår af forelø-
                 bige undersøgelser foretaget af EFTA-Tilsynsmyndigheden, at dette også er tilfældet i to
                 af de tre EFTA-stater, der har underskrevet EØS-aftalen, nemlig Norge og Island. De
                 pågældende »officielle« eksportkreditforetagender kan være organer under regeringen,
                 statsejede eller statskontrollerede selskaber eller 100 % privatejede eller privatkontrolle-
                 rede selskaber. I nærværende regler vil sådanne foretagender blive omtalt som »offentlige
                 eller offentligt støttede eksportkreditforsikringsselskaber«. Ligesom »officielle« foreta-
                 gender opererer inden for såvel mellem- og langfristede som kortfristede eksportkredit-
                 ter, er der privatejede eller privatkontrollerede eksportkreditforsikringsselskaber, der kun
                 tegner kortfristede forsikringer, men som støttes af deres regeringer via garantier eller
                 tilsvarende genforsikringsarrangementer for visse segmenter af deres aktiviteter. Disse
                 forsikringsselskaber må også henføres til gruppen »offentlige eller offentligt støttede
                 eksportkreditforsikringsselskaber«. Derimod vil eksportkreditselskaber, der udelukkende
                 eller hovedsagelig tegner kortfristede eksportkreditforsikringer, hvor det ikke sker for
                 statens regning eller med statsgaranti (7), blive omtalt som »private eksportkreditforsik-
                 ringsselskaber«.
          2)     Rapporten viste, at offentlige eller offentligt støttede eksportkreditforsikringsselskaber,
                 der opererer for statens regning eller med statsgaranti for så vidt angår kortfristet
                 eksportkredit og konkurrerer med private forsikringsselskaber, har visse finansielle
                 fordele, som kan fordreje konkurrencen til skade for de private forsikringsselskaber.
                 Offentlige eller offentligt støttede eksportforsikringsselskaber har ikke i noget land
                 monopol for så vidt angår kortfristede forretninger.
          3)     Et af de vanskeligste områder, der blev behandlet i rapporten, var den af staten direkte
                 eller indirekte ydede genforsikringsdækning. I rapporten konstateredes det, at der findes
                 genforsikringsarrangementer, der giver 100 % dækning, og som svarer til garantier, der
                 anses for subsidier. Det anerkendes nu, at genforsikringsfaciliteter, hvor staten kun
                 deltager i eller supplerer en privat genforsikringsaftale, også kan give disse selskaber en
                 fordel i forhold til private forsikringsselskaber, der ikke får en sådan dækning, således at
                 der dermed er tale om konkurrencefordrejning.
          4)     Til trods for at der inden for den seneste tid er sket forbedringer, idet offentlige eller
                 offentligt støttede eksportkreditforsikringsselskaber i stadig højere grad udskiller deres
                 kortfristede forretninger og henlægger dem til selvstændige selskaber eller indfører
                 særskilt regnskabsføring, har det vist sig, jf. ovenfor, at det stadig er nødvendigt med
                 visse foranstaltninger for at opnå de tilsigtede ensartede konkurrencevilkår. Den første
                 opgave er at finde frem til den sektor, hvor der hersker konkurrence. I rapporten var det
                 afgørende kriterium for indkredsning af den relevante markedssektor, om privat genfor-
                 sikring generelt, og ikke blot i individuelle tilfælde, var til rådighed. Det konstateredes,
                 at svaret generelt set var ja for så vidt angår kommercielle risici på ikke-offentlige
                 købere, men at forsikringsdækningskapaciteten for så vidt angår politiske risici (herunder
                 risici på offentlige købere samt risiciene ved valutaoverførsel og ved ikke-kommercielle
                 katastrofer), hidtil ikke har været tilstrækkelig til, at dækningen af sådanne risici klart
                 kunne betragtes som en markedsaktivitet. Ud fra en analyse af det private genforsikrings-
                 marked på grundlag af tre kriterier, nemlig den forsikrede risikos varighed, lokalisering
                 og art, er »markedsmæssige« risici i rapporten defineret som kommercielle risici, der ved
                 eksport til verdensmarkedet dækker en periode af højst tre år.
 ---pagebreak--- L 120/30     ¬ DA ¬                   De Europæiske Fællesskabers Tidende                                        23. 4. 98
         5)     Af bemærkninger fra EF-medlemsstater, EFTA-stater, erhvervsorganisationer og
                forsikringsselskaber fremgår det, at denne definition generelt set er for bred.
                Hovedparten af dem, der fremkom med bemærkninger, var enig med rapporten i, at
                politiske risici ikke skulle medregnes, fordi det private genforsikringsmarked ikke var
                stort nok, og de foretrak, at risikoperioden for kommercielle risici maksimalt skulle være
                på to år. Det syntes også at være meget vanskeligt på det private marked at få genfor-
                sikret kommercielle risici for langvarig betalingsforsinkelse fra ikke-OECD-landes side.
         6)     På grund af den snævre forbindelse mellem langvarig betalingsforsinkelse og insolvens
                — langvarig betalingsforsinkelse vil ofte munde ud i insolvens — og den heraf følgende
                nødvendighed af at klassificere begge former for risici i samme kategori (markedsmæssig
                eller ikke-markedsmæssig) er det klogt indtil videre at udelukke alle kommercielle risici
                på ikke-OECD-lande fra definitionen på markedsmæssige risici og heller ikke medtage
                dem i nærværende regler. Endelig skal det nævnes, at det i dag er vanskeligt at opnå
                privat genforsikring af kommercielle risici på visse OECD-lande.
         7)     På baggrund af ovenstående defineres »markedsmæssige« risici med henblik på nærvæ-
                rende regler som: kommercielle risici på ikke-offentlige debitorer (8), der er etableret i de
                lande, der er anført i bilag IX til disse retningslinjer. For disse risici er den maksimale
                risikoperiode (fremstilling plus kreditperiode med det i Bern-unionen fastsatte normale
                starttidspunkt og med sædvanlige kreditvilkår) på mindre end to år.
         8)     Alle andre risici (dvs. politiske risici, katastroferisici (9) og kommercielle risici på offent-
                lige købere og på lande, der ikke er opført i bilag IX) betragtes endnu ikke som
                markedsmæssige.
         9)     »Kommercielle risici« defineres med henblik på nærværende regler som risikoen for, at:
                — debitor på et arbitrært grundlag afviser en kontrakt, dvs. at en ikke-offentlig debitor
                    på et arbitrært grundlag beslutter at afbryde eller ophæve kontrakten uden lovlig
                    grund
                — en ikke-offentlig debitor på et arbitrært grundlag og uden lovlig grund nægter at
                    acceptere de af kontrakten omfattede varer
                — den ikke-offentlige debitor eller hans garant bliver insolvent
                — den ikke-offentlige debitor eller en garant ikke betaler en gæld ifølge kontrakten,
                    dvs. langvarig betalingsforsinkelse.
         10)    Det private genforsikringsmarkeds kapacitet varierer. Dette betyder, at definitionen på
                markedsmæssige risici ikke er fast, idet den kan ændres med tiden; definitionen kan
                f.eks. udvides til også at omfatte politiske risici. Tilsynsmyndigheden skal derfor jævnligt
                (mindst én gang om året) tage definitionen op til fornyet overvejelse og skal i den forbin-
                delse høre EFTA-staterne og eventuelt andre interesserede parter. Ændres definitionen,
                skal der om nødvendigt tages hensyn til EØS-lovgivningen vedrørende eksportkreditfor-
                sikring for herved at undgå konflikt eller retsusikkerhed.
         17A.3. Faktorer, der fordrejer konkurrencen mellem på den ene side private eksport-
                kreditforsikringsselskaber og på den anden side offentlige eller offentligt støt-
                tede eksportkreditforsikringsselskaber
         1)     Som faktorer, der kan fordreje konkurrencen til fordel for offentlige eller offentligt støt-
                tede eksportkreditforsikringsselskaber, der forsikrer markedsmæssige risici, kan
                nævnes (10):
                — statsgarantier (de jure eller de facto) til dækning af lån og tab. Sådanne garantier bety-
                    der, at forsikringsselskaberne kan låne til en lavere rente end den normale markeds-
                    rente eller i det hele taget kan optage lån. Endvidere medfører en statsgaranti, at
                    forsikringsselskaberne ikke behøver at genforsikre sig på det private marked
 ---pagebreak--- 23. 4. 98    ¬ DA ¬                      De Europæiske Fællesskabers Tidende                                       L 120/31
                — enhver forskel — sammenlignet med private forsikringsselskaber — i kravene til
                     reservebeholdningen. Det skal bemærkes, at da Rådets direktiv 73/239/EØF (11) blev
                     ændret ved direktiv 87/343/EF (12), skulle den undtagne forretningsvirksomhed,
                     nemlig eksportkreditforsikring for statens regning eller med statsgaranti (artikel 2,
                     stk. 2, litra d), i det oprindelige direktiv), ikke omfatte forretningsvirksomhed, hvor
                     der var tale om kortfristede kommercielle risici, der dækkedes af offentlige eller
                     offentligt støttede eksportkreditforsikringsselskaber for egen regning og uden statsga-
                     ranti (13). Dette betyder, at offentlige eller offentligt støttede forsikringsselskaber —
                     for at kunne forsikre kortfristede kommercielle risici — må have en vis egenkapital
                     (solvensmargen inklusive garantifond) samt forsikringsmæssige reserver (herunder
                     navnlig en udjævningsreserve), ligesom de også skal være i besiddelse af en for-
                     sikringstilladelse, jf. artikel 6 ff. i direktiv 73/239/EØF
                — nedslag i eller fritagelse for afgifter, der normalt skal betales (f.eks. selskabsskat og
                     afgifter på forsikringspolicer)
                — tilskud eller kapitalindskud fra staten. Hvad angår sidstnævnte gælder det princip, at
                     medmindre staten handler, som en privat investor ville gøre i en markedsøkonomi,
                     skal kapitaltilførsel betragtes som statsstøtte (14); fri benyttelse af statens infrastruktur
                     og herunder navnlig privilegeret adgang til visse oplysninger (f.eks. oplysninger om
                     debitorer indsamlet af ambassader) på vilkår, der ikke afspejler de hermed forbundne
                     omkostninger; og genforsikring ydet af staten enten direkte eller indirekte via et
                     offentligt eller offentligt støttet eksportkreditforsikringsselskab på vilkår, der er mere
                     favorable end dem, som det private genforsikringsmarked kan tilbyde, hvilket medfø-
                     rer, at genforsikring kan tilbydes til lavere priser, eller at der kunstigt skabes kapa-
                     citet, som det private marked ikke kan leve op til.
          2)    De under punkt 17A.3.1) nævnte fordele giver eller kan give de eksportkreditfor-
                sikringsselskaber, som nyder godt heraf, en finansiel fordel i forhold til andre eksportkre-
                ditforsikringsselskaber. Sådanne finansielle fordele, der gives bestemte virksomheder,
                fordrejer konkurrencen og udgør statsstøtte i henhold til EØS-aftalens artikel 61, stk. 1.
          3)    Artikel 61, stk. 1, finder anvendelse på alle foranstaltninger, hvorved visse virksomheder
                eller produkter indrømmes en finansiel eller økonomisk fordel, som finansieres over
                offentlige midler, eller som påfører eller vil kunne påføre staten tab, og for hvilken de
                begunstigede virksomheder eller produkter ikke skal yde noget eller kun lidt til gengæld,
                forudsat at sådanne foranstaltninger berører samhandelen mellem de kontraherende
                parter og fordrejer eller truer med at fordreje konkurrencen ved at begunstige visse virk-
                somheder eller produktionen af visse varer (15).
          4)    De under punkt 17A.3.1) nævnte finansielle fordele i forbindelse med markedsmæssige
                risici, jf. definitionen under punkt 17A.2.7)-9) berører samhandelen med tjenesteydelser
                inden for EØS. Endvidere fører de til en differentiering af den forsikringsmæssige
                dækning af markedsmæssige risici i de forskellige EØS-stater, hvorved konkurrencen
                fordrejes mellem selskaberne i EØS-staterne, hvilket har en sekundær indvirkning på
                samhandelen inden for EØS, hvad enten der er tale om eksport inden for EØS eller ud
                af de kontraherende parters område (16). De i EØS-aftalens artikel 61 hjemlede undta-
                gelser kan ikke bringes i anvendelse på støtte i forbindelse med forsikring af markeds-
                mæssige risici. De konkurrencefordrejende virkninger af sådan støtte inden for EØS vejer
                tungere end en eventuel interesse fra national side eller fra EØS i fællesskab i at støtte
                eksporten. Dette standpunkt er blevet bekræftet ved en af EF-Domstolen afsagt dom i
                sag C-63/89, som direkte vedrørte det spørgsmål, som nærværende regler omhandler.
                Domstolen fastslog, at selv om det direktiv, der gik ud på delvis harmonisering af udjæv-
                ningsreserverne for forsikringsselskaber, og som undtog eksportkreditforsikringsvirksom-
                hed, der udøvedes for statens regning eller med statsgaranti, ikke var ulovlig, så kunne de
                faktorer, der fordrejede konkurrencen mellem private og offentlige eller offentligt støt-
 ---pagebreak--- L 120/32     ¬ DA ¬                    De Europæiske Fællesskabers Tidende                                    23. 4. 98
                tede eksportkreditforsikringsselskaber, give anledning til et søgsmål for Domstolen på
                grundlag af overtrædelse af bestemmelserne (i EF-traktatens artikel 92) (17). I den i sag
                C-44/93 afsagte dom nåede EF-Domstolen til den konklusion, at de pågældende fordele
                udgjorde statsstøtte og bekræftede, at Kommissionen kunne gribe ind for at sikre, at
                fordelene blev bragt til ophør.
         17A.4. Foranstaltninger, der må iværksættes for at eliminere konkurrencefordrejning
                hvad angår kortfristet eksportkreditforsikring af markedsmæssige risici
          1)    Statsstøtte af den art, der er nævnt under punkt 17A.3.1), der ydes til offentlige eller
                offentligt støttede eksportkreditforsikringsselskaber, der dækker markedsmæssige risici,
                jf. definitionen under punkt 17A.2.7)-9), fordrejer konkurrencen og kan ikke fritages fra
                det i EØS-aftalen indeholdte forbud mod statsstøtte.
          2)    Med hjemmel i artikel 1, stk. 1, i protokol nr. 3 til aftalen om Tilsynsmyndigheden og
                Domstolen henstilles det derfor til EFTA-staterne, at de om nødvendigt ændrer de af
                deres eksportkreditforsikringsordninger, der gælder for markedsmæssige risici, således at
                enhver ydelse af statsstøtte af nedennævnte art til offentlige eller offentligt støttede
                eksportkreditforsikringsselskaber bringes til ophør for sådanne risicis vedkommende
                inden 1. januar 1999. Det drejer sig om følgende former for statsstøtte:
                a) statsgaranti for lån eller til dækning af tab
                b) fritagelse for kravet om, at der skal afsættes dækkende reserver samt fritagelse for
                    andre krav, der er anført under punkt 17A.3.1), andet led
                c) nedslag i eller fritagelse for afgifter eller lignende, der normalt skal betales
                d) støtte eller kapitalindskud eller anden form for finansiering under omstændigheder,
                    hvor en privat investor, der handler under normale markedsvilkår, ikke ville investere
                    i selskabet, eller på vilkår, som en privat investor ikke ville acceptere
                e) serviceydelser fra staten, som f.eks. adgang til benyttelse af statens infrastruktur og
                    faciliteter samt privilegeret adgang til visse oplysninger (f.eks. oplysninger om debi-
                    torer indsamlet af ambassader), og hvor den pågældende service ydes på vilkår, der
                    ikke afspejler omkostningerne i forbindelse hermed, og
                f) genforsikring ydet af staten enten direkte eller indirekte via et offentligt eller offent-
                    ligt støttet eksportkreditforsikringsselskab på vilkår, der er mere favorable end dem,
                    som det private genforsikringsmarked kan tilbyde, hvilket medfører, at genforsikring
                    kan tilbydes til lavere priser, eller at der kunstigt skabes kapacitet, som det private
                    marked ikke kan leve op til.
          3)    Men de eksisterende supplerende statslige genforsikringsarrangementer skal, i afventning
                af udfaldet af den under punkt 17A.4.6) nævnte gennemgang, forblive tilladte i en over-
                gangsperiode, forudsat at følgende betingelser er opfyldt:
                — statens genforsikring skal være et underordnet element i forsikringsselskabets globale
                     genforsikringspakke
                — dersom forsikringsselskabets genforsikringsaftaler dækker både markedsmæssige og
                     ikke-markedsmæssige risici, således at statens eventuelle genforsikring uundgåeligt
                     vil komme til at dække markedsmæssige risici, må omfanget af statens genforsikring
                     af markedsmæssige risici ikke overstige det, der ville have kunnet opnås på det
                     private genforsikringsmarked, dersom genforsikring af disse risici var søgt isoleret
                — statens genforsikring må ikke bevirke, at forsikringsselskabet dermed kan forsikre
                     individuelle køberes forretninger i et omfang, der går ud over, hvad de deltagende
                     private genforsikringsselskaber har fastsat
                — præmien for statens genforsikring skal påviseligt afspejle risikoen, og den skal
                     beregnes under anvendelse af kommercielle markedsteknikker, og dersom der findes
                     en ækvivalent præmietakst på markedet, skal statens præmie mindst svare til denne
                     takst
                — statens genforsikring af markedsmæssige risici skal være åben for alle forsikringssel-
                     skaber, der tegner eksportkreditforsikringer, og som opfylder de almindelige kriterier
                     for at kunne deltage.
 ---pagebreak--- 23. 4. 98     ¬ DA ¬                   De Europæiske Fællesskabers Tidende                                     L 120/33
          4)     Med henblik på at imødekomme den under punkt 17A.4.2)-3) nævnte henstilling skal
                 offentlige eller offentligt støttede eksportkreditforsikringsselskaber som et minimum
                 indføre særskilt forvaltning og særskilte regnskaber for forsikring af markedsmæssige og
                 ikke-markedsmæssige risici for statens regning eller med statsgaranti, således at det på
                 grundlag heraf kan dokumenteres, at de ikke får statsstøtte, når de forsikrer markeds-
                 mæssige risici. Regnskaberne for risici, der forsikres for forsikringsselskabets egen
                 regning, skal være i overensstemmelse med den i punkt 12b i bilag IX til EØS-aftalen
                 nævnte retsakt (18).
          5)     Endvidere skal EFTA-stater, der yder genforsikringsdækning til et eksportkreditfor-
                 sikringsselskab via en genforsikringsaftale, som staten har indgået med den private
                 sektor, og som dækker både markedsmæssige og ikke-markedsmæssige risici, påvise, at et
                 sådant arrangement ikke involverer statsstøtte af den art, der er anført under punkt
                 17A.2) litra f).
          6)     Med henblik herpå vil EFTA-Tilsynsmyndigheden i snæver kontakt med EFTA-staterne
                 til stadighed efter offentliggørelsen af nærværende regler overvåge sådanne arrange-
                 menter på grundlag af halvårlige rapporter, der forelægges af de berørte EFTA-stater, og
                 inden februar 1999 vil der blive fortaget en komplet gennemgang af sådanne arrange-
                 menter. Ved denne gennemgang vil der blive taget hensyn til den viden og erfaring, der
                 i mellemtiden er opnået vedrørende markedet for kortfristet eksportkreditforsikring,
                 ligesom der også vil blive taget hensyn til EFTA-staternes intervention på dette marked,
                 idet man tager udgangspunkt i følgende: De rapporter, der skal fremlægges i henhold til
                 punkt 17A.4.14), den første årlige gennemgang, der skal foretages i henhold til punkt
                 17A.4.15), og de notifikationer, der modtages vedrørende anvendelsen af den undtagel-
                 sesklausul, der er nævnt under punkt 17A.4.8)-13). Skulle det under en sådan gennem-
                 gang vise sig, at de i en EFTA-stat gældende arrangementer involverer statsstøtte,
                 henstilles det til den pågældende EFTA-stat, at den senest ved udgangen af 1999 bringer
                 dem til ophør.
          7)     Princippet om, at eksportkreditforsikring af markedsmæssige risici kun kan tegnes af
                 offentlige eller offentligt støttede eksportkreditforsikringsselskaber, hvis de under punkt
                 17A.4.2) nævnte finansielle fordele ophører — med forbehold af punkt 17A.4.3) — kan
                 fraviges under de i følgende punkt 8)-13) nævnte omstændigheder (undtagelsesklausul).
          8)     I visse lande kan det på grund af manglende kapacitet på markedet for forsikring eller
                 genforsikring forekomme, at markedsmæssige eksportkreditrisici midlertidigt ikke kan
                 dækkes via et privat eksportkreditforsikringsselskab eller via et offentligt eller et offent-
                 ligt støttet eksportkreditforsikringsselskab, der opererer for egen regning. Disse risici
                 betragtes indtil videre som ikke-markedsmæssige.
          9)     Under sådanne omstændigheder kan forsikringsdækningen overtages af et offentligt eller
                 offentligt støttet eksportkreditforsikringsselskab, der forsikrer ikke-markedsmæssige risici
                 for statens regning eller med statsgaranti. Forsikringsselskabet skal da så vidt muligt
                 afpasse de opkrævede præmier efter de præmier, der forlanges af private eksportkredit-
                 forsikringsselskaber for risici af samme art.
          10)    En EFTA-stat, der agter at gøre brug af denne undtagelsesklausul, skal straks give EFTA-
                 Tilsynsmyndigheden meddelelse herom. Af meddelelsen skal det fremgå, at det private
                 forsikringsmarked ikke kan dække risiciene, idet der skal fremlægges bevis herfor fra to
                 store velrenommerede, internationale, private eksportkreditforsikringsselskaber og fra et
                 nationalt kreditforsikringsselskab, således at brugen af undtagelsesklausulen kan begrun-
                 des. Som et alternativ kan beviset for, at det private forsikringsmarked ikke kan dække
                 risiciene, fremlægges i form af en markedsrapport udarbejdet af en uafhængig konsulent,
                 som Tilsynsmyndigheden betragter som pålidelig og upartisk. Endvidere skal medde-
                 lelsen indeholde en beskrivelse af de vilkår, hvorunder offentlige eller offentligt støttede
                 eksportkreditforsikringsselskaber vil forsikre sådanne risici.
          11)    Inden for en frist på to måneder efter modtagelsen af en sådan meddelelse skal Tilsyns-
                 myndigheden undersøge, hvorvidt brugen af undtagelsesklausulen er i overensstemmelse
                 med ovennævnte betingelser og forenelig med EØS-aftalen.
 ---pagebreak--- L 120/34       ¬ DA ¬                    De Europæiske Fællesskabers Tidende                                   23. 4. 98
          12)      Finder Tilsynsmyndigheden, at betingelserne for brugen af undtagelsesklausulen er
                   opfyldt, gælder dens tilladelse i to år fra beslutningens vedtagelse, forudsat at de mar-
                   kedsvilkår, der berettigede brugen af undtagelsesklausulen, ikke har ændret sig i den
                   pågældende periode.
          13)      Endvidere kan Tilsynsmyndigheden i samråd med EFTA-staterne tage betingelserne for
                   brugen af undtagelsesklausulen op til fornyet overvejelse; Tilsynsmyndigheden kan også
                   suspendere klausulen eller erstatte den med en passende ordning.
          14)      Nærværende regler anvendes fra den 1. januar 1998 indtil udgangen af år 2002. Inden
                   for en frist på to måneder efter bekendtgørelsen af nærværende regler bedes EFTA-
                   staterne informere EFTA-Tilsynsmyndigheden om, hvorvidt de accepterer de i reglerne
                   indeholdte henstillinger. Derefter bedes de senest den 1. januar 1999 meddele Tilsyns-
                   myndigheden, hvilke foranstaltninger de har truffet for at imødekomme dem. Skulle det
                   vise sig — enten via rapporterne eller på anden måde — at de anvendte systemer i
                   EFTA-staterne stadig involverer statsstøtte, vil Tilsynsmyndigheden i overensstemmelse
                   med den ovenfor skitserede politik vurdere støtten på grundlag af EØS-aftalens artikel 61
                   og artikel 1 i protokol nr. 3 til aftalen om Tilsynsmyndigheden og Domstolen.
          15)      Tilsynsmyndigheden vil i samarbejde med EFTA-staterne og interesserede parter tage
                   definitionen på markedsmæssige risici op til fornyet overvejelse og se på, hvorledes
                   nærværende regler har fungeret i lyset af markedsudviklingen og eventuel EØS-relevant
                   lovgivning. Alle oplysninger, som Tilsynsmyndigheden modtager fra EFTA-staterne og
                   interesserede parter i forbindelse med en sådan gennemgang, vil — med tilladelse fra
                   dem, der har givet oplysningerne — blive stillet til rådighed for alle andre deltagende
                   parter.
         (1) Dette kapitel svarer til meddelelse fra Kommissionen til medlemsstaterne i henhold til EF-
             traktatens artikel 93, stk. 1, med henblik på anvendelse af traktatens artikel 92 og 93 på kort-
             fristet eksportkreditforsikring (EFT C 281 af 17. 9. 1997, s. 4).
         (2) I Kommissionens syvende beretning om konkurrencepolitikken (1997), punkt 242, fastslog
             Kommissionen, at eksportstøtte i samhandelen inden for EF ikke kan meddeles fritagelse,
             uanset hvilken intencitet eller form støtten har, eller hvad der er dens begrundelse eller
             formål.
         (3) Se EF-Domstolens dom i sag C-142/87, Belgien mod Kommissionen, Sml. 1990,
             s. I-959. Se også dom af 9. august 1994 i sag C-44/93, Assurances du Crédit mod OND og
             Belgien, Sml. 1994, s. I-3829 (præmis 30).
         (4) »Kreditforskning og enhedsmarkedet 1992 (kortfristet)«, betænkning forelagt af Koordina-
             tionsgruppen, referent Ph. Callut.
         (5) Se EF-Domstolens domme i sag C-63/89, Assurances du Crédit og Cobac mod Rådet og
             Kommissionen, Sml. 1991, s. I-1799, og i sag C-44/93, Assurances du Crédit mod OND og
             Belgien, Sml. 1994, s. I-3829.
         (6) I visse tilfælde er mellemlange og langfristede forretningstransaktioner ikke dækket af en
             garanti, men derimod af en omfattende genforsikringsaftale med regeringen.
         (7) Eller med et tilsvarende genforsikringsarrangement.
         (8) Eller ikke-offentlige garanter. En offentlig debitor eller garant er en debitor eller garant, der
             på den ene eller anden måde repræsenterer den offentlige myndighed selv, og som hverken
             af domstolene eller administrativt kan erklæres for insolvent. Med henblik på nærværende
             regler betragtes offentligt ejede eller kontrollerede selskaber, som er hjemmehørende i de i
             bilag IX til disse retningslinjer anførte lande, hvori der består markedsmæssige risici, og som
             er underkastet den normale selskabslovgivning, som ikke-offentlige debitorer/garanter.
         (9) Dvs. krig, revolution, naturkatastrofer, atomulykker osv., ikke såkaldte »kommercielle kata-
             stroferisici« (hvortil henføres en katastrofal akkumulation af tab på individuelle købere eller
             lande), der kan dækkes ved en excedent genforsikringskontrakt, og som betragtes som
             kommercielle risici.
 ---pagebreak--- 23. 4. 98        ¬ DA ¬                    De Europæiske Fællesskabers Tidende                                    L 120/35
          (10) Hvis offentlige eller offentligt støttede eksportkreditforsikringsselskaber, der forsikrer ikke-
               markedsmæssige risici, stiller en betingelse, om at markedsmæssige risici skal dækkes, kan
               dette udgøre en overtrædelse af EØS-aftalens artikel 54. Både EFTA-Tilsynsmyndigheden og
               EF-Kommissionen kan skride ind heroverfor, ligesom det også kan indbringes for domsto-
               lene og for de nationale konkurrencemyndigheder.
          (11) Rådets første direktiv 73/239/EØF af 24. juli 1973 om samordning af de administrativt eller
               ved lov fastsatte bestemmelser om adgang til udøvelse af direkte forretningsvirksomhed
               bortset fra livsforsikring (EFT L 228 af 16. 8. 1973, s. 3), jf. nr. 2 i bilag IX til EØS-aftalen.
          (12) Rådets direktiv 87/343/EØF af 22. juni 1987 om ændring af direktiv 73/239/EØF af 24. juli
               1973 om samordning af de administrativt eller ved lov fastsatte bestemmelser om adgang til
               og udøvelse af direkte forretningsvirksomhed bortset fra livsforsikring (EFT L 185 af 4. 7.
               1987, s. 72), jf. nr. 2 i bilag IX til EØS-aftalen, tredje led.
          (13) Se EF-Domstolens dom i sag C-63/89, Assurances du Crédit og Cobac mod Rådet og
               Kommissionen, Sml. 1991, s. 1-1848 (præmis 22).
          (14) Se kapitel 19 og 20 i nærværende retningslinjer for statsstøtte.
          (15) Se EF-Domstolens dom af 23. februar 1961 i sag 30/59, Steenkolenmijnen mod Den Høje
               Myndighed, Sml. 1954-1964, s. 211, præmis 19; dom af 2. juli 1974 i sag 173/73, Italien mod
               Kommissionen, Sml. 1974, s. 709 ff.; dom af 17. september 1980 i sag 730/79, Philip Morris
               mod Kommissionen, Sml. 1980, s. 2671 ff.
          (16) I en dom afsagt i sag C-142/87, Belgien mod Kommissionen, som nævnt i en fodnote til
               punkt 17A.1.1) fastslog EF-Domstolen, at ikke alene støtte til eksport inden for EF, men også
               støtte til eksport ud af EF kan påvirke konkurrencen og samhandelen inden for EF. Både
               eksport inden for og ud af EF er forsikret af eksportkreditforsikringsselskaber, og støtte til
               begge former for eksport kan derfor påvirke konkurrencen og samhandelen inden for EF.
          (17) Dom af 18. april 1991 i sag C-63/89, Sml. 1991, s. I-1849 (præmis 24) som nævnt i en
               fodnote til punkt 17A.1.3). Generaladvokat Tesauro udtalte i sit forslag til afgørelse af den
               pågældende sag, at dersom der er konkurrence mellem private og offentlige eller offentligt
               støttede eksportkreditforsikringsselskaber, er det højst tvivlsomt, om medlemsstaterne lovligt
               kan yde offentlig støtte til de offentlige foretagender. En sådan intervention kan være ufore-
               nelig med statsstøttereglerne, Sml. 1991, s. I-1835 (præmis 15).
          (18) Rådets direktiv 91/674/EØF af 19. december 1991 om forsikringsselskabers årsregnskaber og
               konsoliderede regnskaber (EFT L 374 af 31. 12. 1991, s. 7), som ændret med henblik på
               EØS-aftalen ved afgørelse truffet af Det Blandede EØS-Udvalg nr. 7/94 (EFT L 160 af 28. 6.
               1994 og EØS-tillægget til EFT 17 af 28. 6. 1994).«
                                                        »BILAG IX
          LISTE OVER LANDE, HVORI DER BESTÅR MARKEDSMÆSSIGE RISICI MED
          HENBLIK PÅ ANVENDELSE AF BESTEMMELSERNE I KAPITEL 17A OM KORT-
                                      FRISTET EKSPORTKREDITFORSIKRING
          Lande, som har underskrevet EØS-aftalen
          Belgien
          Danmark
          Det Forenede Kongerige
 ---pagebreak--- L 120/36       ¬ DA ¬               De Europæiske Fællesskabers Tidende                      23. 4. 98
         Finland
         Frankrig
         Grækenland
         Irland
         Italien
         Luxembourg
         Nederlandene
         Portugal
         Spanien
         Sverige
         Tyskland
         Østrig
         Island
         Liechtenstein
         Norge
         Andre lande, der er medlemmer af OECD, og som betragtes som lande, hvori der består
         markedsmæssige risici
         Australien
         Canada
         Japan
         New Zealand
         Schweiz
         USA«
         Udfærdiget i Bruxelles, den 4. marts 1998
                                                            For EFTA-Tilsynsmyndigheden
                                                                    Knut ALMESTAD
                                                                       Formand